|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: To sem jaz**

|  |  |
| --- | --- |
| **področje aktivnosti po kurikulumu** | DRUŽBA |
| **starost otrok** | 1-3 |
| **strokovni delavki** | Marija Slevc in Maja Lorger |
| **namen aktivnosti** | * Otrok spoznava sebe preko lutke; * otrok sodeluje v dejavnostih, ob katerih se lahko zaveda sebe (poimenuje dele telesa, se ogleduje v ogledalu, se odziva na svoje ime,..). |
| **Potreben material** | * Nogavica, * flomaster, * volna ali vrvica, * močnejše lepilo ali osnovni šivalni pribor. |
| **opis aktivnosti**  **(navodilo za aktivnosti)** | Za pomoč otroku pri spoznavanju sebe in različnih delov telesa, lahko uporabite preprosto lutko iz nogavice. Hitro in enostavno lahko iz nogavice ustvarite npr. poljubno žival :   1. Na nogavico s flumastrom narišite oči, 2. lase ali brčice naredite tako, da prišijete vrvico ali volno, 3. tudi usta lahko narišete ali jih naredite iz kosa blaga in prišijete/prilepite na ustrezno mesto.   Primer izdelave preproste nogavične lutke (miške), si lahko ogledate tukaj:  <https://www.youtube.com/watch?time_continue=1&v=aOG7sbrCHv4&feature=emb_logo>    VIR 1: <https://www.bakerross.co.uk/craft-ideas/kids/rat-sock-puppet/>  Sama po sebi je lutka »brez življenja«, ampak ko jo primemo v roke, premaknemo, ji s pogledom sledimo, dodamo glas,.. oživi! Preko lutke se začnite z otrokom pogovarjati.  Recite na primér:   * *»Obiskala me je miška. Najprej mi je sedla na koleno (posadite si jo na koleno). Potem je splezala navzdol do mojih prstih na nogi (miška naj pleza do prstov na nogi). Nagajivo se je priplazila do moje glave, in me pobožala (miška po hrbtni strani spleza do glave),..«* * Ko se otrok z miško spozna, lahko ta »pleza« tudi po njegovih delih telesa, ga požgečka na različnih delih telesa, ki jih sproti tudi poimenujete. Nato z otrokom zamenjajte vlogi, tako, da sam rokuje z lutko in on poimenuje vaše dele telesa, vas požgečka,..   Z lutko lahko pripovedujete različne deklamacije, pojete pesmice.  ***TO SEM JAZ***  **To sem jaz,**  **majhno imam glavo,**  **lase in obraz.**  **vrat in ušesa,**  **glejte to sem jaz!**  **zadaj imam hrbet,**  **spredaj srce,**  **zgoraj imam roke**  **in spodaj noge**.  Lutka lahko opazuje otroka pri risanju, pohvali njegov izdelek, ga pokliče po imenu.  ***PIKA, PIKA, PIKICA***  **Pika, pika, pikica,**  (narišemo tri pikice, dve za oči in eno za nos)  **to je moja slikica,**  (pike obkrožino in narišemo obraz)  **velika ušesa,**  (narišemo ušesa)  **kratek vrat,**  (narišemo vrat)  **in po glavi ves kosmat.**  (narišemo lase) |
| **morebitne fotografije dejavnosti iz interneta (navedite še vir)** | Priložene k opisu aktivnosti. |
| **Misel, komentar vzgojiteljice** | Lutke imajo posebno moč in energijo ter so za otroke privlačne. Ko lutka oživi, ji otroci verjamejo (v njo morate verjeti najprej seveda vi). Lutka je super motivacija za učenje preko igre. Postane lahko del vašega vsakdana. Uživajte ob tem! ☺ |